કેટલાક પોલિસ અધિકારીઓનું કહેવુ છે કે સુપ્રિમ કોર્ટના આ ચૂકાદા બાદ સંમતિથી ગે સેક્સને કાયદેસર ગણાવાથી એલજીબીટી સમાજના લોકોનું શોષણ અટકશે. એક પોલિસ અધિકારીએ આ મુદ્દા પર વાત કરતા કહ્યુ કે ઘણી વાર એલજીબીટીના લોકોને હિંસા, બ્લેકમેલ કે ધમકીઓના શિકાર થવુ પડે છે. સમલૈંગિક પુરુષ બળાત્કાર કે અન્ય ગુનાઓની વાત કરવાનું ટાળે છે અને તેમને ડર લાગે છે કે તેમની સામે ક્યાંક કેસ ના થઈ જાય. આના માટે તેમને માનસિક દબાણમાંથી પસાર થવુ પડે છે.